Գուցէ պատումից անտեղեակ ընթերցողը սխալ հասկանայ: Քանիցս ընթերցել ու լսել եմ վկայումներ. տեղացի՝ բնիկ ջաւախեցի եւ եկուոր՝ կարնեցի, բասենցի, բաբերդցի հայերի յարաբերութեան մասին: Սկզբնական շրջանում. իրար աղջիկ տալ-առնել չի եղել: Սա նշանակում է թէ, երբ հայեր եկան, տեղում կային հայեր արդէն, եւ եթէ Քարթլի (Վրաստանի կենտրոնական շրջան) տեղափոխուողներ եղել են, ապա օսմանեան թուրքերի խժդժութիւններից եւ մինչ ռուսական գրաւում՝ ռուս-թուրք պատերազմից են փախել: Մինչեւ այսօր, Ջաւախքում կան բնիկ հայ գիւղեր, որոնց բարբառը Լոռուայ բարբառին մօտ է, որ տարբերւում է մնացեալ գիւղերի բարբառից: